cyanic-selkie/wikianc huggingface dataset:
Ժակո Վան Դորմալ
Պարոն ոչ ոքը
Վան Դորմալին առավել միջազգային ճանաչում է բերել նրա երրորդ լիամետրաժ և առաջին անգլալեզու ֆիլմը՝ Պարոն ոչ ոքը։ Վան Դորմալը ֆիլմի սցենարը գրել է մոտավորապես 6 տարվա ընթացքում, իսկ նկարահանումը տևել է ևս 4 տարի։ Ֆիլմի բյուջեն 37 միլիոն ԱՄՆ դոլար էր։ Նկարահանումները արվել են Կանադայում, Բելգիայում և Գերմանիայում։
Այս գիտաֆանտաստիկ ֆիլմը 2092 թվականին մոլորակի վերջին մահկանացուի մասին է, ով վերհիշում է իր կյանքը՝ փոխկապակցված, բայց իրարամերժ պատմություններով։ Այդ հակասական պատմությունների միջով երիտասարդ Նեմոն փնտրում է իր մանկության սիրուն՝ Աննային։ Ֆիլմը կյանքի դժվար ընտրությունների և ճակատրագրական պատահականությունների մասին է և նրա առանցքային միտքն այն է, որ ցանկացած ուղում հայտնվելիս կյանքը նույնքան իմաստալից է։
Արտաքին հղում
Կատեգորիա:Բելգիացի ռեժիսորներ Կատեգորիա:Եվրոպական ակադեմիայի անդամներ
Իվինիեմա
Իվինիեմա (Ivinhema), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 23.232 մարդ՝ 2020 թվականի տվյալներով ։ Գրավում է 2 009,887 կմ2 տարածք։ Բնակչության միջին խտությունը կազմում է 11,6 մարդ /կմ2։
Պատմություն
Քաղաքը հիմնադրվել է 1963 թվականի նոյեմբերի 11-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Ավալոն դպրոցը (ֆիլմ)
Ավալոն դպրոցը, (Avalon High), ֆիլմը նկարահանվել է «Դիսնեյ» կինոընկերության կողմից։ Գլխավոր դերերում Բրիտանի Ռոբերտսոն և Գրեգ Սալկին։ Նկարահանման աշխատանքները անցկացվել են Նոր Զելանդիայում ։ Դիսեյում պրեմիերան եղել է 2010 թվականի նոյեմբերի 12–ին և ունեցել 3,85 միլիոն հեռուստադիտող ։ Պրեմիերան Ռուսաստանում՝ 2011 թվականի նոյեմբերի 26–ին։
Սյուժե
Էլլի Պենինգտոնի հայրը և մայրը պատմաբաններ են, ովքեր ուսումնասիրում են թագվոր Արթուրի ժամանակները։ Աղջկան տեղափոխում են նոր դպրոց՝ Ավալոն դպրոցը։ Էլլին միստեր Մուռի դասարանից է և նա արագ ընկերացավ դասարանցիներ հետ՝ Ուիլի և Մայլսի հետ։ Էլլին սկսում են հետապնդել տարօրինակ տեսիլքներ, որտեղ իբր իր շուրջը նորից սկսվում է կլոր սեղանի ռազմիկների պատմությունը։ Նա նաև պետք է իմի բերի իր զգացմունքները։ Նրան դուր է գալիս Ուիլը, բայց հենց Ուիլի սրտով է իր դասարանցի Ջենիֆերը։ Այդ նույն Ջենիֆերը Ուիլի թիկունքում հանդիպում է ուրիշ տղայի հետ։
Այդ ընթացքում դպրոցը պատրաստվում է մեծ խաղին։ Ուիլը տեղի ֆուտբոլի խմբում հարձակվող է։ Էլլին իր տեսիլքներից հասկանում է, որ սպորտային հանդիպումը կդառնա լուրջ փորձություն։
Դերերում
Էլլի Պենինգտոն - Բրիտանի Ռոբերտսոն
Ուիլ Վագներ - Գրեգ Սալկին
Մայլս - Ջոի Պոլարի
Մարկո Կեմպբել - Դեվոն Գրայե
Ջենիֆեր - Մոլլի Ս․ Կուին
Միստեր Մուռ - Ստիվ Վալենտաին
Լենս - Կրիստոֆեր Տավարեց
Էլլի հայրը - Դոն Լեիկ
Էլլի մայրը - Ինգրիդ Պարկ
Էմիլ Կրեբս
Էմիլ Կրեբս, (Emil Krebs, ), գերմանացի թարգմանիչ, պոլիգլոտ, դիվանագետ։
Կենսագրություն
Էմիլ Կրեբսը հյուսն Գոթլոբ Կրեբսի (Gottlob Krebs) և Պաուլինա Շոլցի (Pauline Scholz) որդին է։ 1870 թվականին նրանց ընտանիքը տեղափոխվել է Էսդորֆ, որտեղ նա հաճախել է հիմնական դպրոց։ Երբ նա յոթ տարեկան էր, անծանոթ լեզվով գրված թերթ է գտնում։ Դպրոցի ուսուցիչը ասում է, որ թերթը գրված է ֆրանսերեն։ Զվարճանքի համար ուսուցիչը Էմիլին ֆրանս-գերմաներեն բառարան է տալիս, որը Կրեբսը կարողանում է սովորել մի քանի ամսվա ընթացքում ։
1878-1880 թվականներին նա սովորել է Ֆրայբուրգի հիմնական դպրոցում, իսկ 1880-1887 թվականներին` Շվեյննիցի գիմնազիայում։ Ուսումնական ծրագիրը ենթադրում էր լեզուներից մեկի՝ ֆրանսերեն, հին հունարեն, լատիներեն կամ եբրայերեն ուսումնասիրելու ընտրության հնարավորություն, բայց Էմիլն ընտրում է բոլորը։ Նա, այդ լեզուներից բացի, կարողանում է սովորել անգլերեն, արաբերեն, իսպաներեն, ժամանակակից հունարեն, ռուսերեն և թուրքերեն։ 1887 թվականին դպրոցն ավարտելիս նա արդեն տիրապետում էր տասներկու լեզվի։ Գիմնազիան ավարտելուց հետո Էմիլն ընդունվել է Բեռլինի համալսարանի իրավագիտության ֆակուլտետ և ավարտել այն ընդամենը վեց կիսամյակ հետո՝ ընթացքում հասցնելով սովորել չինարեն ։
Որոշ ժամանակ Էմիլ Կրեբսը աշխատել է որպես ծառայող, այնուհետև կարողացել է աշխատանք ստանալ արտաքին գործերի նախարարությունում և 1893 թվականին գործուղվել Պեկին` իբրև Գերմանիայի դեսպանատան թարգմանիչ։ Չինաստանում աշխատելու տարիներին Կրեբսը շարունակել է ուսումնասիրել օտար լեզուներ։ Չինարենից բացի տիրապետել է արևելյան այլ լեզուների (մանչու, մոնղոլերեն և տիբեթերեն)։ Տեղացիները նրան անվանել են «քայլող բառարան»։ Չինաստանում հանձնել է երկու քննություն և ստացել բարձր գնահատական, որի շնորհիվ 1901 թվականին նշանակվել է գլխավոր թարգմանիչ և դարձել Ցի Սի կայսրուհու մտերիմ վստահորդը։ Կայսրուհին նրան հաճախակի հրավիրել է թեյի շուրջ քննարկումների։ Նա չինացի պաշտոնյաներին սովորեցրել է օտար լեզուներ։ Չինաստանի իշխանության համար թարգմանել է մոնղոլական ցեղի կողմից ուղարկած նամակը։
Օտտո ֆոն Հենթիգը, ով աշխատել էր նրա հետ Պեկինի դեսպանատանը, պատմել է, թե ինչպես երկու անծանոթ խոսել են մի լեզվով, որը Կրեբսը չի հասկացել։ Հետո նա հետաքրքրվել և ինը շաբաթվա ընթացքում սովորել է նաև այդ լեզուն, որը հայերենն էր։ Օտտո ֆոն Հենթիգը իր «Իմ կյանքը մի առաքելություն է» գրքում Էմիլ Կրեբսին ներկայացրել է իբրև «երևույթ» և «հայտնի պոլիգլոտ» ։ Կրեբսը 1912 թվականին հաստատել է, որ փայլուն տիրապետում է 32 լեզվի։ 1913 թվականի փետրվարի 5-ին նա ամուսնացել է Մանդի Հեյնիի հետ Շանհայի գերմանական կայսրական հյուպատոսարանում։
1917 թվականին, երբ Առաջին համաշխարհային պատերազմում Չինաստանը Անտանտի կողմից էր և խզել էր դիվանագիտական ​​հարաբերությունները Գերմանիայի հետ, Կրեբսը վերադարձել է Բեռլին և մինչև կյանքի ավարտ՝ 1930 թվական, աշխատել է Արտաքին գործերի նախարարության թարգմանչական ծառայությունում։ Արտաքին գործերի նախարարության բոլոր աշխատակիցները աշխատավարձից բացի հավելավճար էին ստանում յուրաքանչյուր հավելյալ լեզվի համար, որով կարող էին խոսել։ Կրեբսին հրաժարվել են վճարել այդ հավելավճարները, քանի որ այդքան շատ լեզուների իմացությունը նրան կդարձնեին միլիոնատեր, և դա չափազանց թանկ կլիներ պետության համար ։ Ծառայության ղեկավարը մի անգամ ասել է, որ Կրեբսը փոխարինում է երեսուն լրացուցիչ աշխատողի ։
Էմիլ Կրեբսը մահացել է կաթվածից 1930 թվականի մարտի երեսունմեկին իր տանը` Բեռլինի Շառլոտենբուրգ շրջանում։ Կրեբսը իր կյանքի ընթացքում հասցրել է սովորել վաթսունութ լեզու (խոսակցական մակարդակի), ինչպես նաև ունեցել է ևս հիսուն լեզվի հիմնական գիտելիքներ։ Թաղված է Բեռլինի Զյուդվեսթ-Ֆրիդհոֆ գերեզմանատանը ։
Ժառանգություն
ԱՄՆ-ի Կոնգրեսի գրադարանում Կրեբսի անձնական գրադարանը պարունակում է 3013 միավոր հավաքածու, ներառյալ 5700 թերթ և 120 լեզուներով մոտավորապես 1,1 միլիոն էջի գրքեր։ Կրեբսի գրականության և հուշագրերի  ուսումնասիրությունը ցույց է տվել, որ նա փաստացի տիրապետել է ժամանակակից Եվրոպական միության գրեթե բոլոր լեզուներին և շատ ուրիշներին։
Էմիլ Կրեբսի տիրապետած լեզուների ցանկը մոտավորապես այսպիսին է`այնու, ադրբեջաներեն, ալբաներեն, անգլերեն, արաբերեն,արամեերեն, հայերեն, աֆղաներեն (հավանաբար փուշթուն), բասկերեն, բիրմայերեն, բուլղարերեն, բուրյաթերեն, աքքադերեն, հունգարերեն, հոլանդերեն, վրացերեն, գուջարաթի, դանիերեն, հին հունարեն, հին եգիպտերեն, եբրայերեն, իռլանդերեն, իսպաներեն, իտալերեն, կատալաներեն, չինարեն, ղպտիերեն, կորեերեն, լատիներեն, լիտվերեն, մալայերեն, մանչժուրսկի, մոնղոլերեն, գերմաներեն, նիվխսկի, ժամանակակից հունարեն, նորվեգերեն, պարսկերեն, լեհերեն, պորտուգալերեն, ռումիներեն, ռուսերեն, սանսկրիտ, սերբերեն, սինհալերեն, սիրական, սվահիլի, տայիրերեն, թաթարերեն, տիբեթերեն, թուրքերեն, ուզբեկերեն, ուկրաիներեն, ուրդու, ֆիններեն, ֆրանսերեն, հինդի, խորվաթերեն, չեխերեն, շվեդերեն, սեպագիր շումերերեն, էստոներեն, ճավայերեն և ճապոներեն ։ Կրեբսի գրառումները և դասագրքերը ցույց են տվել, որ լեզուների մի մասը նա սովորել է իր մայրենի գերմաներենի հիման վրա, իսկ մյուսներն էլ նախկինում սովորած օտար լեզուների օգնությամբ։ Աֆղաներեն, բիրմայերեն, գուջարաթի, իռլանդերեն, սինհալերեն, ուրդու և հինդի նա սովորել է անգլերենի միջոցով։  Բուրյաթերեն, թաթարերեն, ուկրաիներեն և ֆիններեն ռուսերենի միջոցով, իսկ բասկերենը` իսպաներենի։ Էմիլ Կրեբսը բացի իր մայրենի գերմաներենից որպես երկրորդական լեզու օգտագործել է անգլերեն, արաբերեն, իսպաներեն, իտալերեն, չինարեն, լատիներեն, ռուսերեն, թուրքերեն և ֆրանսերեն լեզուները։  Նրան օգնել է նաև Նոր Կտակարանը վաթսունմեկ լեզուներով թարգմանելը։
Կրեբսի գլխուղեղի հետազոտություն
Կրեբսի գլխուղեղը հեռացրել է նյարդաբան Օսկար Վոգտը և մինչ օրս այն պահվում է Ս. և Օ. Վոգտների ուղեղի հետազոտությունների ինստիտուտում Հայնրիխ Հայնի անվան Դյուսելդորֆի համալսարանում ։ Բրոքայի հատվածի բջջային կառուցվածքում (գլխուղեղի կեղևի այն հատվածը, որը պատասխանատու է խոսքի գործունեության համար) հետազոտողները գտել են էական տարբերություններ սովորական մարդու համեմատ ։ Ինչպես նաև նրա ուղեղը զգալիորեն ավելի շատ սպիտակ նյութեր է պարունակել պարիետալ հատվածում՝ հատկապես ձախ կիսագնդում ։
Ծանոթագրություններ
Կատեգորիա:Գերմանացի թարգմանիչներ Կատեգորիա:Գերմանացի դիվանագետներ
Ծաղկուտի լեռներ
Ծաղկուտի լեռներ, լեռներ Հայաստանի Գեղարքունիքի և Տավուշի մարզերի սահմանագլխին, Միափորի լեռների։ Ձգվում է Իշխանաց լեռնագագաթից մինչև Գետիկ և Աղավնո գետերի միախառնման վայրը։ Առավելագույն բարձրությունը Մակաղաքար լեռն է՝ 2170 մ բարձրությամբ, երկարությունը 5 կմ է ։
Ծանոթագրություններ
Կատեգորիա:Գեղարքունիքի մարզի լեռնաշղթաներ Կատեգորիա:Տավուշի մարզի լեռնաշղթաներ
Ջեյմի Անդերսոն
Ջեյմի Անդերսոն (Jamie Louise Anderson, ), ամերիկացի սնոուբորդիստուհի, ով արդեն իսկ 21 տարեկանում ակնառու նվաճումների է հասել հատկապես սլոփսթայլի մրցաձևում:։ Դարձել է TTR 2008 և 2011 թվականների աշխարհի չեմպիոն, 2014 և 2018 թվականների օլիմպիական չեմպիոն, ձմեռային X խաղերում 3 հաղթանակ տարել։
Մարզական նվաճումների հետ մեկտեղ նա համբավվել է կլիմայական ճգնաժամի դեմ իր մղած պայքարով։ Նա աշխատում է «Պաշտպանեք մեր ձմեռները» (POW) անվանումը կրող կլիմայի պաշտպանության կազմակերպության համար։ Որպես ձմեռային մարզաձևի ներկայացուցիչ՝ Ջեյմին գտնում է, որ իր ընտրած մարզաձևը ուղղակիորեն ազդվում է գլոբալ տաքացման հետևանքներից։ Նա 2019 թվականի աշխարհի գավաթի խաղարկությունում իր նվաճած բրոնզե մեդալը նվիրել է կլիմայի պաշտպանության POW կազմակերպությանը՝  նպատակ ունենալով ընդգծել գլոբալ տաքացման աճող սպառնալիքը ձմեռային մարզաձևերի համար ։
Օտար լեզուները Հայաստանում
Օտար լեզուները Հայաստանում, հանդեսը կոչված է իրականացնելու գիտական, մեթոդական և տեղեկատվական գործունեություն՝ ուշադրության կենտրոնում պահելով կրթական բարեփոխումները, լեզվաբանությունը և դասավանդումը, ընդհանուր և ռոմանագերմանական բանասիրությունը, օտար լեզվի դասավանդման մեթոդիկան և այլն։
Աղբյուր
Կատեգորիա:Հայկական գիտական պարբերականներ Կատեգորիա:Հայաստանի հանդեսներ Կատեգորիա:Պարբերականներ այբբենական կարգով
Արենսֆելդե (Բրանդենբուրգ)
Արենսֆելդե (Ahrensfelde (Brandenburg)), կոմունա Գերմանիայում։ Տեղակայված է Բրանդենբուրգի տարածքում։
Մտնում է Բարնիմ նահանգի կազմի մեջ։ Բնակչությունը կազմում է 13028 մարդ (2010 թվականի դեկտեմբերի 31-ի տվյալներով) ։ Տարածքը կազմում է 57,74 կմ2։ Պաշտոնական կոդը՝ 12 0 60 005։
Կոմունան ընդգրկված է 5 գյուղական համայնքների մեջ։
Շիրակ (գավառ)
Շիրակ, գավառ Մեծ Հայքի Այրարատ նահանգում։
Աշխարհագրություն
Շիրակը պատմական Հայաստանի Այրարատ նահանգի գավառներից մեկն է։ Այն գրավում է Ախուրյան գետի միջին և ստորին հոսանքի ավազանը և ունեցել է մոտ 3730 քառակուսի կիլոմետր տարածք /[null քարտեզ]/: Շիրակի սարահարթի միջին բարձրությունը ծովի մակերևույթից 1530 մ է։ Սարահարթն ունի սևահողային ծածկույթ։ Շիրակով հոսող ամենամեծ գետը Ախուրյանն է, որը սկիզբ է առնում Արփի լճից և Շիրակի սարահարթը կիսելով երկու մասի հարավում միախառնվում է Արաքսին։ Գետն ունի մի քանի վտակներ, որոնք ոռոգում են դաշտավայրը։
Շիրակ պատմական գավառի տարածքը բնակեցվել է դեռևս վաղ քարի դարի ժամանակաշրջանում։ Տարածքի ֆլորան և բրածո կենդանիների հայտնաբերված մնացորդներով փաստված ֆաունան նպաստավոր են եղել հավաքչության և որսորդության համար, իսկ վանակատի, կայծքարի, դացիտի ելքերը առատ հումք են տվել քարե գործիքների պատրաստման համար։
Պատմություն
Մ.թ.ա 4-րդ հազարամյակի վերջերում Շիրակում սկսվում է բրոնզի դարի ժամանակաշրջանը, որը հանդես է գալիս բազմաթիվ հուշարձաններովª բնակավայրեր, դամբարանադաշտեր, ամրոցներ և այլն։ Չնայած Շիրակում էնեոլիթյան հուշարձաններ առայժմ ուսումնասիրված չեն, սակայն վաղ բրոնզիդարյան հարուստ մշակույթը անկասկած պետք է ժառանգորդվեր նախորդից։ Վաղ բրոնզի ժամանակաշրջանում իրացվում են Շիրակի ոչ միայն նախալեռնային, այև բարձր լեռնային շրջաններըª որոնք ծովի մակերևույթից ունեն 2000 և ավելի մետր բարձրություն։ Միջին և ուշ բրոնզի ժամանակաշրջաններում /մ.թ.ա. 20-12-րդ դարեր/ տեղի է ունենում տնտեսության, մշակույթի և հասարակական հարաբերությունների անշեղ զար•ացում, որը փաստվում է բազմաթիվ հուշարձաններով և հնագիտական գտածոներով։
Մ.թ.ա. 12-րդ դարից Հայկական լեռնաշխարհում և Շիրակում սկսվում է երկաթի մշակումը, որը էապես ազդում է տնտեսության և հասարակական հարաբերությունների զարգացման վրա։ Ծաղ¬կում են երկրա•ործությունը, անասնապահությունը և արհեստները։
Մ.թ.ա. 9-րդ դարում Վանա լճի ավազանում ստեղծվում է [null Ուրարտական] պետությունը, որը հզո¬րացմանը զուգընթաց սկսում է նվաճել և հպատակեցնել հարևան ցեղերինª նրանց տարածքները ընդգրկելով պետության կազմի մեջ։ Շիրակի տարածքում պահպանվել են ուրարտական Արգիշտի 1-ն արքայի /մ.թ.ա. 786-760թ.թ./ երկու սեպագիր [null արձանագրությունները], ուր նա պատմում է Էրիախի ª Շիրակ երկրի նվաճման և զավթած ավարի մասին։
Վանի թագա¬վո¬րության արքաների թողած հաղթական արձանա•րությունները հարուստ նյութ են պարունակում Շիրակի բնակչության, բարձր զար•ացած երկրագործության և անասպահության մասին։ Կա կար¬ծիք, որ Շիրակ անունը ծագում է ուրարտական արձանագրությունների Էրիախի անվանումից։
Շիրակը հազարամյակներ շարունակ եղել և մնում է Հայաստանի հացահատիկային կուլտուրաների մշակման հիմնական օջախներից մեկը։
Ուրարտական պետության անկումից հետո Շիրակը Հայկական թա•ավորության կազմում էր, որը հետագայում վերածվեց [null Աքեմենյան] Պարսկաստանի սատրապության։
Շիրակի այս ժամանակաշրջանի մշակույթի լավա•ույն հուշարձաններից է Բենիամինի անտիկ բնակավայրը, որի մ.թ.ա. 5-2 դարերի պալատական շենքում հստակորեն ուրվագծվում են աքեմենյան պաշտոնական [null մշակույթի] ազդեցությունը և դրանց տեղական դրսևորումները։
Երվանդ վերջին թագավորի գահակալության ժամանակª մ.թ.ա. 3-րդ դարի վերջերին, արքա¬յական նստավայրը Արմավիր մայրաքաղաքից տեղափոխվում է նորակառույց Երվանդաշատ քաղաքը, որը գտնվում էր Շիրակի հարավումյրում, Արաքս և Ախուրյան գետերի միախառնման մասում։
Արտաշիսյան հարստության գահակալության տարիներին ª մ.թ.ա. 1891թ.թ. Հայաստանը տնտե¬սա¬կան և մշակութային մեծ վերելք է ապրում, իսկ Տի•րան Մեծի գահակալության շրջանումª մ.թ.ա. 70-60 ական թվականներ, վեր է ածվում աշխարհակալ [null պետության]։
Գրավոր աղբյուրների վկայությամբ, Շիրակը տարանցիկ առևտրի ճանապարհներով կապվում էր հարևան երկրների մշակութային կենտրոնների հետ։ Պևտինգերյան տախտակների մեջ բերված Արտաշատ-Սեբաստապոլիս ճանապարհն անցնում էր Շիրակով, այն¬տեղից Վրաս¬տան ու Աբխազիա։ Այս ճանապարհ իր նշանակությունը պահպանել էր նաև միջնադարում։
[null Արշակունյաց] հարստության հաստատումից հետոª մթ. 1-ին դարի կեսեր, երբ երկրում ձևավորվում են ֆեոդալական հարաբերությունները, նախկինում արքայապատկան Շիրակ գավառը որպես ավատ տրվում է Կամսարական հզոր նախարարական տոհմին։
4-րդ դարի սկզբում Հայաստանում քրիստոնեությունը պետական կրոն ընդունելուց հետո Շիրակում սկսվում է նոր տիպի հոգևոր [null կառույցների] շինարարություն, որոնցից է 5-րդ դարի Երերույքի բազիլիկը և այլ տաճարներ մինչ այժմ կանգուն են և հանդիսանում են վաղ միջնադարյան հայ ճարտարապետության գլուխգործոցներ։ Արշակունյաց հարստության անկումից և Հայաստանի արաբական նվաճումից հետո էլ Կամսարական նախարարական տոհմը շարունակում է իր իշխա¬նությունը Շիրակում։ Նրանց իշխանության տարիներին գավառը տնտեսական և մշակութային վեր¬ելք է ապրում, հռչակվում մտավորական ու զինվորական գործիչներով, բազմաթիվ հոյակերտ ճարտարապետական կոթողներով։
[null Բագրատունյաց] օրոքª /9-11-րդ դարերում/ Շիրակը նոր վերելք է ապրում։ 961 թվականին Անին հռչակվում է մայրաքաղաք և կարճ ժամանակում դառնում արևելքի ամենախոշոր և նշանավոր քաղաքներից մեկը։ Քաղաքի բնակչությունը 11-13-րդ դարերում հասնում էր մոտ 100.000-ի։ Անիի արագ զարգացումը պայմանավորված էր ոչ միայն երկրի ընդհանուր տնտեսական վերելքով ու մայրաքաղաք դառնալով, այլև աշխարհագրական հարմար դիրքով։ Այն գտնվում էր Բագրատունյաց թագավորության գրեթե կենտրոնում և մի շարք հարմար ճանապարհներով կապված էր ինչպես Հայաստանի տարբեր մասերի, այնպես էլ Վրաստանի, Աղվանքի, Իրանի, Միջագետքի, Բյուզանդիայի և Սև ծովի առափնյա շրջանների հետ։ Քաղաքում ծաղկում էին արհեստները, առևտուրն ու մշակույթը։ Անին ուներ ընդարձակ շուկայական հրապարակ, բազմաթիվ իջևաններ և հյուրանոցներ /[null նկար]/:
10-րդ դարի կեսերից Շիրակում իրենց գործունեությունն են ծավալում ասպարեզից հեռացած Կամսարականների շառավիղª Պահլավունի նախարարական տոհմի ներկայացուցիչները, որոնք զգալի դեր են կատարել Բագրատունյաց թագավորության քաղաքական, ռազմական, տնտեսական և մշակութային կյանքում։ Նրանց կողմից Անիում և Շիրակում կառուցվում են վանքեր, ամրոցներ, զորանոցներ և այլն, նպաստում են դպրության և մշակույթի զարգացմանը։ Վանքային համալիրներըª Հառիճ, Հոռոմոս, Խծկոնք, Մարմաշեն և այլն, բացի հոգևոր և մշակութային կենտրոններ լինելուց, նաև արտադրական և տնտեսական խոշոր միավորներ էին /[null նկար]/:
Պահլավունիների շինարարական գործունեության մասին Շիրակում, բացի դեռևս կանգուն պատմաճարտարապետական հուշարձաններից, պահպանվել են բազմաթիվ վիմագիր արձանագրություններ, իսկ Մարմաշենի վանքում նրանց տոհմային գերեզնանոցը։
Բագրատունյաց թագավորության կործանումից և բյուզանդական /1045-1064թ.թ./, այնուհետև սելջուկյան թուրքերի տիրապետության հաստատումից հետո Շիրակում տնտեսական և մշակութային կյանքն անկում ապրեց։
Շիրակի հետագա վերելքը կապվում է 1199թ. սելջուկյան նվա¬ճող¬ներից ազատա•րման և այստեղ Զաքարյանների իշխանության հաստատման հետ։ Զաքար¬յանների օրոք Անին և Շիրակը տնտեսական, առևտրաարդյունագործական և մշակութային բուռն զարգացում են ապրում։ 12-13-րդ դարերում զարգանում են արհեստները, ապրանքադրամական հարաբերությունները, արտաքին ու տարանցիկ առևտուրը։ Շիրակով անցնող տարանցիկ առևտրի զարգացման գործոններից էր նաև տարանցիկ առևտրի բնագավառում եղած տեղաշարժերը։ Պարսկաստանի և Փոքր Ասիայի սելջուկյան ամիրայությունների ներքին կռիվների, մաքսերի, չափերի և կշիռների բազմազանությունը խոչընդոտում էին տարանցիկ առևտրի զարգացմանը։ Այս իրադրությունում անդրկովկասյան առևտրում սկսում են մեծ տեղ բռնել հյուսիսային երկրները, սերտ կապեր են հաստատվում Սև ծովի նավահանգիստների, Լեհաստանի և Ռուսաստանի հետ։
Աստերոիդների ցանկ (183801-183900)
Աստերոիդների ցանկ (183701-183800) * Աստերոիդների ցանկ * Աստերոիդների ցանկ (183901-184000)
|}
Շիրակ (գավառ)
Պատմություն
[null 1555] թվականին Սեֆյան Պարսկաստանի և Օսմանյան Թուրքիայի միջև կնքված հաշտության պայմանագրով Հայաստանը բաժանվում է նրանց միջև։ Սահմանային Ախուրյան գետով Շիրակը բաժանվում է երկու մասի, որոնցից արևելյանը անցնում է Պարսկաստանին, արևմտյանըª Թուրքիային։ Այս դրությունը որոշ փոփոխություններով պահպանվեց մինչև 19-րդ դարի սկիզբը։ 1804-1813 թ.թ. ռուս-պարսկական պատերազմից հետո Գյուլիստանի պայմանագրով արևելյան Շիրակն անցավ [null Ռուսաստանին]։ 1829-1830 թվականներին արևմտյան Շիրակից, Կարսից և Կարինից այս¬տեղ են գաղթում բազմաթիվ հայ ընտանիքներ /[null նկար]/:
1837 թվականին Շիրակ է այցելում Ռուսաստանի Նիկոլայ 1-ին կայսրը։ Գումրի •յուղի մոտª Ախուր¬յանի բարձրադիր ափին կառուցվում է ռուսական հզոր ամրոց և բերդաքաղաք, որն ի պատիվ կայսրուհու անվանվում է Ալեքսանդրապոլ, հետա•այումª 1924 թվականից Լենինական, 1992-ից Գյումրի։ Գյումրին Հայաստանի հնագույն բնակավայրերից է։ Քաղաքի տարածքում կան վաղ բրոն¬զի ժամանակաշրջանից մինչև զարգացած միջնադարով թվագրվող մի քանի հուշարձաններª բնա¬կավայրեր, ամրոց-բնակատեղի, դամբարանադաշտեր, եկեղեցիներ, որոնք ցույց են տալիս, որ կյանքն այստեղ անընդհատ գոյատևել է մոտ 5000 տարի։ Մատենագրության մեջ այն առաջին ան¬գամ հիշատակվում է 8-րդ դարի պատմիչ Ղևոնդի մոտ Կումայրի ձևով։ Այստեղª Շիրակ գավառի Կումայրի ավանում 774 թվականին տեղի է ունեցել հաղթական ճակտամարտ արաբական նվաճողների դեմ։ Կումայրին հետագա դարերում հիշատակվում է Կումիրի,Կիմիրի, Գումրի, ձևերով։ 1992 թվականին քաղաքը կրկին վերանվանվում է Գյումրի։
1849 թվականին կազմավորվում են Երևանի նահանգը և Ալեքսանդրապոլի գավառը, որը իր սահ¬մաններով հիմնականում համապատասխանում էր պատմական Շիրակի արևելյան մասին։ Շիրակի հետագայում ազատագրված արևմտյան մասը ընդգրկվում է Կարսի մարզի մեջ։
[null Ալեքսանդրապոլ] քաղաքը և գավառը կարճ ժամանակահատվածում մեծ վերելք են ապրում։ 1897 թվականի մարդա¬համարի տվյալներով Ալեքսանդրապոլի գավառն ուներ 120ª գյուղ շուրջ 131417 բնակչությամբ։ Շուտով Ալեքսանդրապոլը դառնում է Անդրկովկասի մեծ և բարգավաճ քաղաքներից մեկը, 1899 թվականին երկաթգծի կառուցումից հետո, նաև կարևոր տրանսպորտային հանգույց։ 20-րդ դարի սկզբին քաղաքն ուներ 51000 բնակչություն։ Զարգանում էին արդյունաբերությունը, ար¬հեստները, առևտուրը, կրթությունը և մշակույթը։
Առաջին համաշխար¬հա¬յին պատերազմը, հեղափոխությունները, 1918-1920 թվականների թուրքական ինտերվենցիան, որն ուղեկցվում էր կոտորածներով ու թալանով, քայքայեցին գավառի տնտեսությունը, տասնյակ հազարավոր մարդկանց տարագրության պատճառ դարձան։ Առանձնապես ծանր էր Ալեքսանդրապոլի և գավառի 1920-1921 թվականների թուրքական օկուպացիան։ Սովետական իշխանության և խաղաղության հաստատումից հետո սկսվում է զարգացման մի նոր փուլ։ 1924 թվականից Ալեսանդրապոլը վերանվանվում է [null Լենինական], իսկ գավառը Լենինականի գավառի, որը լուծարվում է 1930 թվականին։ Ըստ վարչատարածքային նոր բաժանման Շիրակը բաժանվում է 5 շրջանների։ 1926 թվականին քաղաքի բնակչության թիվը 54857 մարդ է, իսկ 1988-ին 204.000 մարդ։ Զար•ացան տնտեսությունը, գիտությունն ու մշակույթը, որը տևեց մինչև 1988 թվականի ավերիչ [null երկրաշարժը] և ՍՍՀՄ քայքայումը։
Հայաստանի հանրապետության նոր վարչական բաժանմամբ նույն տարածքում կազմվում է Շիրակի մարզը Գյումրի կենտրոնով /[null քարտեզ]/:
Ծանոթագրություններ
Կատեգորիա:Շիրակ գավառ
Սիս (Շամախիի շրջան)
Սիս (Sis), գյուղ ներկայիս Ադրբեջանական Հանրապետության Շամախիի շրջանում։
Ծանոթագրություններ
Կատեգորիա:Շամախիի շրջանի բնակավայրեր
Իսկուսովո
Իսկուսովո (Искусово), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Բեք վոկալ
Բեք վոկալ (backing vocal, բառացի՝ հետևի պլանի վոկալ), կամ ձայնակցում, երգային կատարում, որը ուղեկցում է հիմնական վոկալային պարտիան։
Բեք վոկալիստ (backing vocalist, backup singer, background singer), մարդ, ով երգելով նվագակցում է սոլո վոկալիստին։ Ալբոմների ձայնագրման ժամանակ հաճախ բեք վոկալիստի դերը կատարում է նույն մարդը, ով երգել է վոկալային պարտիան։ Շատ գլխավոր վոկալիսնտեր նախընտրում են այս մոտեցումը, քանի որ նրանց սեփական հարմոնիան լավ է ներդաշնակվելու գլխավոր վոկալի հետ։ Դրա վառ օրինակներից մեկը Ֆրեդի Մերկուրին է Queen խմբից, ով երգում է «Bohemian Rhapsody»-ի բեք վոկալային պարտիան վրադրման մեթոդով ։
Դրա հետ մեկտեղ կենդանի ելույթների ժամանակ այդ դերը փոխանցվում է խմբի անդամներից ուրիշին կամ հատուկ հրավիրված երգիչներին, կամ էլ այն կատավում է ի շնորհիվ ֆոնոգրամային հնչունավորման ավելացման։ Որպես կանոն բեք վոկալը ներկա է լինում ստեղծագործության կարճ մասերում և երկրորդում է գլխավոր վոկալին։ Դրա վառ օրինակ են կայանում կրկներգերը։ Սակայն, բացի գլխավոր գծին աջակցելուց, բեք վոկալը նաև որպես կոնտրաստ է կարող ծառայել։ Հաճախ, ռոք երաժշտության մեջ, եթե բեք վոկալային գծի կատարողը չի կրկնորդում գլխավոր վոկալային պարտիան, նա կատարում է դրա տերցիան։
Տերմինաբանություն
Բեք վոկալիստների այլընտրական տերմիններ՝ բեք երգիչ, բեք վոկալ, լրացուցիչ վոկալ (Միացյալ Նահանգներում)։
Կարիերայի աճ
Որպես բեք վոկալիստ աշխատելը կարող է վոկալիստին բեմի վրա աշխատանքի փորձ և վոկալային պատրաստություն տալ, ինչը անհրաժեշտ է գլխավոր վոկալիստ դառնալու համար։ Մի շարք գլխավոր վոկալիստներ, ինչպիսիք են Էյս Ֆրելին, Ռիչարդ Մարքսը, Մրայա Քերին, Շերը, Փինքը, Ուիթնի Հյուսթոնը, Դեյվ Գրոլը, Ջեյսոն Նյուսթեդը և Էլթոն Ջոնը, սկսել են կարիերան որպես բեք վոկալիստներ կամ երգել են երգչախմբերում։
Ծանոթագրություններ
Կատեգորիա:Երաժշտության մասնագիտություններ Կատեգորիա:Երգեցողություն Կատեգորիա:Երգչական ձայներ
Կլարա Ցետկին
Կլարա Ցետկին (Clara Zetkin, ի ծնե՝ Կլարա Էյսներ Clara Eissner, ), գերմանացի մարքսիստ, ակտիվիստ, Գերմանիայի կոմունիստական կուսակցության (ԳԿԿ) հիմնադիրներից, կանանց իրավունքների պաշտպան ։
Կյանք և գործունեություն
Կլարա Էյսները ծնվել է 1857 թվականի հուլիսի 5-ին, սաքսոնական Վիդերաու քաղաքում, գերմանացի օրաբանվորի, հետագայում՝ գյուղական ուսուցչի ընտանիքում։ Նա կրթություն է ստացել Լայպցիգի մասնավոր մանկավարժական ուսումնական հաստատությունում, որտեղ մտերմացել է Ռուսաստանից գաղթած հեղափոխական ուսանողների հետ, նրանց շարքերում էր նաև Կլարայի ապագա ամուսինը՝ Օսիպ Ցետկինը։ Այն բանից հետո, երբ Օտտո ֆոն Բիսմարկը մտցրեց «Բացառիկ օրենք ընդեմ սոցիալիստների», 1881 թվականին Կլարա Ցետկինը ստիպված էր լքել Գերմանիան, մեկնել Ցյուրիխ, այնուհետև Ավստրիա և Իտալիա այցելելուց հետո՝ 1882 թվականին մեկնել է Փարիզ, որտեղ գտնվում էր Գերմանիայից արտաքսված Օսիպ Ցետկինը։
1882 թվականի նոյեմբերից Կլարան և Օսիպը սկսել են միասին ապրել Մոնմարտրում գտնվող փոքրիկ բնակարանում։ Այդ ժամանակ նա իր օրիորդական ազգանունը փոխարինել է Ցետկինով։ Այնտեղ ծնվել են նրանց երկու որդիները՝ Մաքսիմը (1883—1965) և Կոնստանտինը (1885—1980): Նրանք ծանր կյանքով են ապրել. Օսիպը գրոշների դիմաց տպագրվում էր ձախ թերթերում, Կլարան դասավանդում և սպիտակեղեն էր լվանում հարուստների մոտ։ Այդ ժամանակ Կլարան հեղափոխական գործունեություն էր ուսումնասիրում ընկերուհու՝ Մարսի դստեր Լաուրա Լաֆարգից։ Փարիզում նա մեծ բարեկամություն է սկսում Լաուրայի, նրա ամուսնու՝ Պոլ Լաֆարգի, ինչպես նաև Ժյուլ Գեդի հետ, ով Ֆրանսիայում բանվորական շարժման առաջնորդներից էր։ Նրանց հետ շփումը Կլարայի համար լուրջ դպրոց էր և հնարավորություն տվեց նրան ընդլայնել և խորացնել իր տեսական գիտելիքները ։
1870-ական թվականների վերջից մասնակցել է գերմանական բանվորական շարժմանը։ 1881 թվականին սոցիալիստների դեմ ուղղված բացառիկ օրենքի գործելու շրջանում մտել է գերմանական սոցիալ-դեմոկրատիայի շարքերը և հարկադրաբար տարագրվել։ Մասնակցել է Ֆրանսիայի, Ավստրիայի, Իտալիայի սոցիալիստական շարժմանը։ 1882 թվականից աշխատակցել է Ցյուրիխում հրատարակվող գերմանական սինոդի ընդհատակյա «Սոցիալ-դեմոկրատ» («Der Socialdemokrat») թերթին։
1889 թվականին Օսիպ Ցետկինը մահանում է տուբերկուլոզից։ Կլարան 1889 թվականին մասնակցում է Փարիզում բացված II Ինտերնացիոնալի սահմանադիր կոնգրեսի նախապատրաստմանը և աշխատանքներին։ Սատարման է արժանում Էնգելսի կողմից։ Հետագայում մասնակցում է II Ինտերնացիոնալի բոլոր կոնգրեսներին։ 1890 թվականին, բացառիկ օրենքի վերացումից հետո վերադառնումլ է Գերմանիա, ղեկավարում սինոդային շարժումը կանանց շրջանում։ Ինչպես իր ընկերուհի Ռոզա Լյուքսեմբերգը, Կլարան ներկայացնում էր Գերմանիայի սոցիալ-դեմոկրատական կուսակցության ձախ թևը և ակտիվորեն քննադատում էր Էդուարդ Բեռնշտայնի ռեֆորմիստական հայացքները։ Տեսական բանավեճերի հետ մեկտեղ, Ցետկինը մասնակցում է կանանց իրավահավասարության համար մղվող պայքարին, ինչպես նաև կանանց համար աշխատանքային օրենսդրության մեղմացման և համընդհանուր ընտրական իրավունքի համար։
1892-1917 թվականներին եղել է գերմանական բանվորուհիների «Գլայհայթ» («Die Gleichheit») սինոդ թերթի պատասխանատու խմբագիրը։ Լինելով գերմանական սինոդի ձախերի ղեկավարներից՝ Ռ․ Կուսեմբուրգի, Կ․ Լիբկնեխաի, Ֆ․ Մերքունգի հետ ակտիվ պայքար է մղում ռևիզիոնիզմի դեմ։ Համոզում է Robert Bosch GmbH-ի հիմնադիր Ռոբերտ Բոշին ֆինանսավորել թերթը։ 1897 թվականին 40-ամյա Կլարան սիրահարվել է Շտուտգարի ակադեմիայի ուսանող և ապագա նկարիչ Գեորգ Ֆրիդրիխ Ցունդելին։ Նրանց միջև տարիքային տարբերությունը 18 տարի էր։ Շուտով նրանք ամուսնանում են։ Ցունդելը հաջողություն էր վայելում պատվերով դիմանկարներ վաճառելու գործում, և 1904 թվականին կարողանում է տուն գնել Զիլենբուխում, Շտուտգարտի մերձակայքում, որի պատուհաներից բացվող տեսարանները հիացնում էին Լենինին։ 1914 թվականին ամուսինները բաժանվում են։ Պատճառը Առաջին համաշխարհային պատերազմի նկատմամբ տարբերվող վերաբերմունքն էր։ Կլարա Ցետկինը դեմ էր արտահայտվում իմպերալիստական պատերազմին, իսկ Գեորգ Ֆրիդրիխը գրանցվել էր մեկնել պատերազմ՝ որպես կամավոր։ Կլարան անհանգստացած էր ամուսնու հեռանալով և երկար տարիներ պաշտոնական ապահարզան չէր համաձայնում  տալ։ 1928 թվականին, երբ Կլարան 71 տարեկան էր, համաձայնում է ամուսնալուծվել, և նկարիչը ամուսնանում է իր վաղեմի ընտրյալի՝ Պաուլա Բրոշի հետ։
Առաջին համաշխարհային պատերազմ
Առաջին համաշխարհային պատերազմի ժամանակ Կարլ Լիբկնեխտի, Ռոզա Լյուքսենբուրգի և Գերմանիայի սոցիալ-դեմոկրատական կուսակցության արմատական թևի այլ ներկայացուցիչների հետ վարկաբեկում են կուսակցության ղեկավարների համաձայնողականությունը, որը, որպես «քաղաքացիական խաղաղության» ռազմավարության մաս, քվեարկել է ռազմական վարկերի համար և այդպիսով զբաղեցրել սոցիալական շովինիզմի դիրքը։ Եղել է ընդդեմ համաշխարհային պատերազմի 1915-ի մարտին Բեռլինումկայացած կանանց միջազգային սոցիալիստական կոնֆերանսի կազմակերպիչներից, բազմիցս բանտարկվել է իպմերալիստական պատերազմին դեմ արտահայտվելու պատճառով։
1916 թվականի սկզբին Ցետկինը ԳՍԴԿ-ի ձախ և կենտրոնական թևերի կազմում, բացահայտելով պատերազմը և հաշտությունը կայսերական կառավարության հետ, մասնակցում է Գերմանիայի անկախ սոցիալ-դեմոկատական կուսակցության հիմնադմանը։ 1917 թվականին լքումէ մայր կուսակցությունը` ի նշան սոցիալ-շովինիզմի դեմ բողոքի։ Գերմանիայի անկախ կուսակցության (ԳԱՍԴԿ, 1917) ստեղծումից հետո, որի մեջ է մտնում «Սպարտակ միությունը», ընտրվում է ԳԱՍԴԿ ԿԿ-ի անդամ, պայքարում է այդ կուսակցության կենտրոնական ղեկավարության դեմ։ 1918 թվականի դեկտեմբերի 31-ից 1919 թվականի հունվարի 1-ը «Սպարտակ միության» հիմքի վրա ստեղծվում է Գերմանիայի կոմունիստական կուսակցությունը։ Ցետկինը լավ ծանոթ էր Վ.Ի. Լենինին և Ն.Կ Կրուպսկայային։ 1920 թվականին նա առաջին անգամ այցելում է Խորհրդային Ռուսաստան և բոլշևիկների առաջնորդից հարցազրույց վերցնում «Կանանց հարցի» վերաբերյալ։
Սատարել է Հոկտեմբերյան հեղափոխության հաղթանակը։ 1920 թվականից մշտապես ընտրվել է Ռայխստագի պատգամավոր։
Պարգևատրվել է Լենինի, Կարմիր դրոշի շքանշաններով։ Թաղված է Մոսկվայում, Կարմիր հրապարակում, Կրեմլի պատի տակ։ Նախկին ԳԴՀ-ում սահմանվել է Կլարա Ցետկինի անվան մեդալ։
Արտաքին հղումներ
Կատեգորիա:Գերմանացի հասարակական գործիչներ Կատեգորիա:Գերմանիայի կին քաղաքական գործիչներ Կատեգորիա:20-րդ դարի կին գրողներ Կատեգորիա:Սոցիալիստ ֆեմինիստներ Կատեգորիա:Գերմանացի ֆեմինիստներ Կատեգորիա:Ֆեմինիստներ Կատեգորիա:Գերմանացի սուֆրաժիստներ Կատեգորիա:Գերմանացի լրագրողներ Կատեգորիա:Գերմանացի գրողներ Կատեգորիա:Գերմանացի ուսուցիչներ
Ժաբչե (գյուղ, Ստարոկոնստանտինովի շրջան)
Ժաբչե (Жабче), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Ժաբչե գյուղում բնակվում էր 339 մարդ։ Բնակավայրը զբաղեցնում է 1002 կմ² տարածք։ Բնակչության խտությունը կազմում էր 338,32 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Ստարոկոնստանտինովի շրջանի բնակավայրեր Կատեգորիա:Ուկրաինայի գյուղեր
Էդռու
Էդռու (Edru), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռակե շրջանի բնակավայրեր Կատեգորիա:Էստոնիայի գյուղեր
Բուրովկա (այլ կիրառումներ)
Բուրովկա, կարող է վերաբերել՝
Գեղակերտ
Գեղակերտ (նախկին անվանումը` Սամաղար), գյուղ Հայաստանի Հանրապետության Արմավիրի մարզի Վաղարշապատի տարածաշրջանում։ 1946 թ. մայիսի 31-ին վերանվանվել է Գեղակերտ, 1991 թ. ապրիլի 3-ին` կրկին Սամաղար, 2004 թ. դեկտեմբերի 14-ին` կրկին Գեղակերտ ։
Աշխարհագրություն
Հեռավորությունը Երևանից՝ 25 կմ, մարզկենտրոնից 20 կմ, Հայաստանի պետական սահմանից՝ 16 կմ։ Բարձրությունը ծովի մակերևույթից՝ 885 մ, բնակլիմայական պայմանները՝ չոր ցամաքային։
Բնակչություն
Ըստ ՀՀ 2011 թ. մարդահամարի արդյունքների` Գեղակերտի գյուղի մշտական բնակչությունը կազմել է 2564, առկա բնակչությունը` 2375 մարդ ։ 1831 թ. տվյալներով ունեցել է 320 հայ և 80 մահմեդական բնակիչ, այնուհետ եղել գրեթե բացառապես հայաբնակ ։ Բնակիչների նախնիների մի մասը 1829 թվականին գաղթել է Խոյի շրջանի Սամաղար գյուղից, որոշ մասը` Մակուից ։
Գեղակերտի բնակչության փոփոխությունը ժամանակի ընթացքում` ստորև.
Տնտեսություն
Համայնքի զբաղեցրած տարածքը՝ 657,7 հեկտար, որից՝ 395 հեկտար վարելահողեր, 92,2 հեկտար այգիներ։
Պատմամշակութային կառույցներ
Պատմամշակութային կոթողներ՝ եկեղեցի՝ Սուրբ Հարություն, 2-րդ աշխարհամարտում զոհվածների հիշատակին նվիրված հուշաղբյուր։
Արտաքին հղումներ
Կատեգորիա:Արմավիրի մարզի գյուղեր
Պոպկովո (գյուղ, Դուխովշչինսկի շրջան)
Պոպկովո (Попково), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Վարդենիկ (Բաբերդի գավառ)
Վարդենիկ, գյուղ Արևմտյան Հայաստանում, Էրզրումի վիլայեթի Բաբերդի գավառակում ։
Ֆեդերիկո Մոչիա
Ֆեդերիկո Մոչիա (Federico Moccia, ), իտալացի գրող, սցենարիստ և ռեժիսոր։
Վարդենիկ (Բաբերդի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ֆեդերիկո Մոչիա
Կարիերա
Նրա առաջին «Երեք մետր երկնքի մակարդակից վերև» (Tre metri sopra il cielo) վեպը 2004 թվականին դարձավ գրական սենսացիա և վաճառվեց ավելի քան մեկ միլիոն օրինակ գիրք։ Մոչիան արժանացավ իտալական Torre di Castruccio մրցանակի և Insula Romana մրցանակին «Երիտասարդները և մեծահասակները» նոմինացիայում։
Պոպկովո (գյուղ, Դուխովշչինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Վարդենիկ (Բաբերդի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Ֆեդերիկո Մոչիա
Հրապարակումներ
Feltrinelli հրատարակչության հետ նա հրատարակել է հետևյալ գրքերը`«Ես ցանկանում եմ քեզ» («Ho voglia di te»/ 2006), «Զգացմունքներ ու երազանքներ» (« 3MSC. Emozioni ե Sogno »/ 2007 թ.)
Արտաքին հղումներ
Կատեգորիա:Իտալացի գրողներ Կատեգորիա:Իտալացի սցենարիստներ Կատեգորիա:Իտալացի ռեժիսորներ Կատեգորիա:Իտալիայի քաղաքական գործիչներ
Իրան Նամե
Իրան Նամե, Ալմաթայում տպվող արևելագիտական հանդես, տպագրվում է 2007 թվականից, ռուսերեն լեզվով։ Հրատարակողը Ղազախստանի Հանրապետության ազգային գրադարանին կից Իրանի  և կենտրոնական Ասիայի ուսումնասիրական կենտրոնն է։
Ամսագիրը գիտական հրատարակություն է, որի նպատակը իրանական ժողովուրդների պատմության, գրականության, մշակույթի, լեզվի և փիլիսոփայության լուսաբանումն է համաշխարհային քաղաքակրթու2յան համատեքստում ։
Ծանոթագրություններ
Կատեգորիա:Ռուսական գիտական պարբերականներ Կատեգորիա:Ռուսական գրական պարբերականներ
Սկոտի Պիպեն
Պիպենը հանդես է եկել որպես թեթև հարձակվող (այլ անվանում` երրորդ համար)։ 8 անգամ անընդմեջ դարձել է NBA All-Defensive առաջին թիմ և 3 անգամ՝ All-NBA առաջին թիմ խորհրդանշանական հավաքականի անդամ։ 7 անգամ ճանաչվել է աստղ (NBA All-Star), ընդ որում՝ դառնալով 1994 թվականի բոլոր աստղերի խաղի ամենաարժեքավոր խաղացող (MVP)։ 1996-97 մրցաշրջանում Պիպենը հռչակվել է NBA-ի պատմության 50 մեծագույն խաղացողներից մեկը։ Նույն տարի «Բուլսի» ղեկավարությունը որոշում է հավերժացնել նրա 33 համարի խաղաշապիկը ակումբի փառքի սրահում։
Եղել է նաև Միացյալ Նահանգների բասկետբոլի ազգային հավաքականի` այսպես կոչված` «Դրիմ թիմի» անդամ, որի կազմում հաղթել է օլիմպիական ոսկիներ 1992 թվականի Բարսելոնայի և 1996 թվականի Ատլանտայի ամառային օլիմպիական խաղերում։
2010 թվականի օգոստոսի 13-ին Սկոտի Պիպենը դառնում է Ջեյմս Նեյսմիթի անվան բասկետբոլի փառքի սրահի անդամ։
Արտաքին հղումներ
Կատեգորիա:1965 ծնունդներ Կատեգորիա:Սեպտեմբերի 25 ծնունդներ Կատեգորիա:Ամերիկացի բասկետբոլիստներ Կատեգորիա:Ամերիկացի օլիմպիական չեմպիոններ
(4902) Թեսանդրուս
(4902) Թեսանդրուս (Thessandrus), աստերոիդ Յուպիտերի տրոյացիներից։ Հայտնաբերվել է 1989 թվականի հունվարի 9-ին Կարոլին Շումեյկերի կողմից Պալոմարում ։
Միջին հեռավորությունը Արեգակից կազմում է 5,206655 ա. մ., առավելագույնը մոտենում է 4,9784 ա. մ. հեռավորության վրա և հեռանում 5,4349 ա. մ. ։ Արեգակի շուրջ մեկ ամբողջական պտույտ է կատարում 4339,47 երկրային օրվա ընթացքում, իր ուղեծրով շարժվելով միջինում 0,082959 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,07° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կարոլին Շումեյկերի կողմից հայտնաբերված աստերոիդներ Կատեգորիա:Յուպիտերի տրոյացի աստերոիդներ
Բուրտի (այլ կիրառումներ)
Բուրտի, կարող է վերաբերել՝
Մովսես Հովսեփյան
Մովսես Մինասի Հովսեփյան, հայ բժիշկ, հասարակական գործիչ։
Նյարդավիրաբույժ Էդգար Հովսեփյանի և Մարջըրի Հուսեփյանի հայրն է։
Կենսագրություն
1894 թվականին ավարտել է Այնթապի ամերիկյան քոլեջը, 1898 թվականին՝ Լոնդոնի դեղագործական և ԱՄՆ-ի Լոնգ Այլնդ բժշկական քոլեջները։ 1894 թվականին մասնակցել է Զեյթունի ինքնապաշտպանական մարտերին, հետապնդվել թուրքական իշխանությունների կողմից։ 1916 թվականին ամերիկյան Կարմիր խաչի ներկայացուցիչների խմբի հետ եկել է Ռուսաստան, ապա՝ Հայաստան, բուժել տիֆով և խոլերայով հիվանդ հազարավոր մարդկանց, ստացել «Փրկիչ» մականունը։ 1917 թվականին մեկնել է Նյու Յորք և բժշկական գործունեությանը զղուգահեռ՝ մասնակցել հայկական գաղութի հասարակական կյանքին ։
Ծանոթագրություններ
Կատեգորիա:Հայ բժիշկներ Կատեգորիա:Հայ հասարակական գործիչներ Կատեգորիա:Հայերն Օսմանյան կայսրությունում Կատեգորիա:Ամերիկահայեր
Իգուատեմի (Մատու Գրոսու դու Սուլ)
Իգուատեմի (Iguatemi), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մասում։ Բնակչությունը կազմում է 16.176 մարդ՝ 2020 թվականի տվյալներով ։ Գրավում է 2 946,677 կմ2 տարածք։ Բնակչության խտությունը կազմում է՝ 5,3 մարդ/կմ2։
Պատմություն
Քաղաքը հիմնադրվել է 1965 թվականի մայիսի 8-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր
Սուրբ Հովհաննես մատուռ (Իջևան)
Սուրբ Հովհաննես մատուռ, Հայ առաքելական եկեղեցու մատուռ Հայաստանի Տավուշի մարզի Իջևան մոտակայքում։
Պատմություն
Մատուռը օծվել է 2008 թվականի սեպտեմբերի 7-ին։ Այն գտնվում է դեռևս 19-րդ դարում Կազումյանների ազգատոհմի կողմից կառուցված հին մատուռի կողքին։ Տարիների ընթացքում մատուռը ավերվել էր և նրանից մնացել էր միայն մի քանի քար։ Եվ որոշ ժամանակ հետո Սուրեն Կազումյանը որոշեց եղբոր հետ վերականգնել մատուռը։ Արդյունքում մատուռի կառուցման հովանավորներն էին Կազումյանների և Սահակյանների ազգատոհմերը։
Արտաքին հղումներ
հ Կատեգորիա:Իջևանի շենքեր և կառույցներ հ
Բժշկություն, գիտություն և կրթություն (հանդես)
Բժշկություն, գիտություն և կրթություն, գիտատեղեկատվական հանդես։
Աղբյուր
Կատեգորիա:Հայկական գիտական պարբերականներ Կատեգորիա:Հայաստանի հանդեսներ Կատեգորիա:Հայկական բժշկական մամուլ Կատեգորիա:Պարբերականներ այբբենական կարգով
Զաքարիա ալ-Անսարի
Զայնուդին Աբու Յահյա Զաքարիա իբն Մուհամմեդ ալ-Անսարի (زكريا الأنصاري, ), իսլամական աստվածաբան, շեյխուլ իսլամ, շաֆիաթական մեհդեհի ֆաքիխ։
Կենսագրություն
Զաքարիա ալ-Անսարին ծնվել է 1420 թվականին, Եգիպտոսի Սունայկա քաղաքում։ Մանկությունից նա սկսել է ուսումնասիրել Թուրանի և Շարիաթի կարգապահությունները։ Այնուհետև նա լքել է իր քաղաքը և ընդունվել Ալ-Ազհարի համալսարան ։
Աբդուլ-Վահաբ ալ-Շարանին, ով Զաքարիա ալ-Անսարիի ուսանող էր, գրել է, թե ինչ է իր մասին պատմել. "Ես ալ-Ազհար եմ եկել երիտասարդ տարիքում։ Աշխարհում ոչ մի բան ինձ չէր շեղում, և ես սիրտս չէի կապում մարդկանցից ոչ մեկի հետ։ Ես հաճախ սոված էի մնում, իսկ գիշերը դուրս էի գալիս, հավաքում էի ձմերուկի կեղևները, լվանում և բավարարվում դրանով։ Այսպիսով, ես երկար ժամանակ անցկացրի, և այդ ժամանակ Ամենազորը կանխորոշեց ինձ հանդիպել Նրա արդար ծառաներից մեկի հետ։ Նա աշխատում էր ջրաղացին մոտ, և նա միշտ հետաքրքրվում էր իմ իրավիճակով և ինձ համար սնունդ, հագուստ և գրքեր էր գնում։ Նա ասաց ինձ. «Zakաքարիա, մի վախեցիր քո պատճառով քո պատճառով»։ Եվ այսպես, այն շարունակվեց մի քանի տարի։ Մի գիշեր, երբ բոլորը քնած էին, նա բռնեց ձեռքս և «Արի ինձ հետ»։ Նա ինձ տարավ Ալ-Ազհարի բարձր աստիճանները և ասաց. «Վեր կաց»։ Ես սկսեցի վեր կենալ, և նա անընդհատ կրկնում էր. «Վեր կաց»։ - մինչ ես հասա վերջին քայլին։ Հետո նա խնդրեց ինձ իջնել և ասաց. «Ո՛վ Զաքարիա, դու երկար կյանք կունենաս, մինչև կգերես քո հասակակիցներին, և քո աստիճանը կբարձրանա, և կզբաղեցնես« Շեյխ ալ-Իսլամ» պաշտոնը, և դու այն երկար կզբաղեցնես։ ժամանակը Դուք կապրեք այնքան ժամանակ, մինչ ձեր աշակերտները ձեր կյանքի ընթացքում ստանձնեն «Շեյխ ալ-իսլամի» պաշտոնը և մինչ ձեր աչքերը կուրանան »։ Ես հարցրի. «Մի՞թե չեմ կարող խուսափել կուրությունից»։ Արդարը պատասխանեց. «Ո՛չ։ Հնարավոր չէ խուսափել»։ Դրանից հետո նա անհետացավ, և ես նրան երբեք չտեսա":
Զաքարիա ալ-Անսարին սովորել է ալ-Ազհարում, իսլամական հայտնի աստվածաբանների մոտ, որոնց թվում էին հայտնի մուհադիթ Իբն Հաջար ալ-Ասկալանին, Ջալալեդդին ալ-Մահալլին, Շարաֆուդդին ալ-Մունավին և այլք։ Նա սուֆիզմ է ուսումնասիրել հայտնի սուֆիական շեյխ Մուհամմադ իբն Ումար ալ-Ուասիթիի ղեկավարությամբ։
Նրան են պատկանում ավելի քան քառասուն գիրք կրոնական գիտությունների տարբեր ոլորտների վերաբերյալ։ Նա ունի գրքեր Ղուրանի մեկնաբանության, հադիսագիտության, իրավունքի, սուֆիզմի, քերականության, տրամաբանության և այլնի վերաբերյալ։
Զաքարիա ալ-Անսարին դասավանդել է Եգիպտոսի խոշոր ուսումնական հաստատություններում։ Նրա ուսանողների թվում էին այնպիսի հայտնի աստվածաբաններ, ինչպիսիք են Իբն Հաջար ալ-Հայթամին, Շիհաբուդդին ար-Ռամլի, Շամսուդդին ար-Ռամլի և շատ ուրիշներ։
Սուլթան Քեյթ-բայի ալ-Աշրաֆի խնդրանքով Զաքարիա ալ-Անսարին ընդունել է գլխավոր դատավորի պաշտոնը։ Հետագայում նա շատ ափսոսացել է, որ համաձայնել է ընդունել դատավորի պաշտոնը՝ այն համարելով սխալ։ Մի վարկածի համաձայն Զաքարիա ալ-Անսարին թողել է դատավորի պաշտոնը տեսողության կորստի պատճառով, իսկ մյուսի համաձայն՝ սուլթանի կողմից գործած անարդարության հետ անհամաձայնության պատճառով։
Զաքարիա ալ-Անսարին վարում էր ասկետիկ ապրելակերպ, չնայած որ մեծ հարստություն ուներ։ Նա շատ առատաձեռն էր և այնքան էր փորձում թաքցնել դա մարդկանցից, որ որոշ մարդիկ, ովքեր նրան շատ մոտ չէին ճանաչում, նույնիսկ մտածում էին, որ նա ժլատ է։
Զաքարիա ալ-Անսարին հեռացել է այս աշխարհից 1520 թվականի հոկտեմբերի 24-ին։ Նա թաղվել է Իմամի աշ-Շաֆիի գերեզմանի կողքին։ Հսկայական թվով մարդիկ ուղեկցում էին նրան իր վերջին ճանապարհորդության ժամանակ։
Արտաքին հղումներ
Կատեգորիա:Արաբ պատմաբաններ Կատեգորիա:Արաբ աստվածաբաններ
Straightenin
Straightenin, ամերիկյան Migos հիփ-հոփ խմբի երգը, որը թողարկվել է 2021 թվականի մայիսի 14-ին Quality Control Music և Motown լեյբլներում, որպես խմբի «Culture III» չորրորդ ստուդիական ալբոմի երկրորդ սինգլ ։ Սինգլի թողարկումից 2 շաբաթ անց թողարկվել է համանուն հեգնական սփրեյը ։
Նախապատմություն
2021 թվականի մարտի վերջին Quavo-ն Twitter-ի իր էջում վերբեռնել է առաջիկա երգի կարճ հատվածը ։
Հոնկոնգցի ռեփեր-պրոդյուսեր Big Spoon-ը Migos-ին մեղադրել է իր «Magic Showow» երգից գրագողության մեջ, որը նա համեմատել է «Straightenin»-ի հետ Instagram-ի տեսանյութում, ասելով, որ «ես ինքս եմ գրել երգը, ես եմ կարդացել ռեփը և ես էլ նվագել եմ բոլոր գործիքները, չեմ վերցրել սեմփլներ որևէ տեղից։ Համեմատության համար, ես հարմարեցրել եմ դրանք մեկ տեմպով և մեկ տոնայնությամբ» ։
Տեսահոլովակ
Պաշտոնական տեսահոլովակը, որի ռեժիսորն է Keemotion, թողարկվել է 2021 թվականի մայիսի 24-ին սինգլի հետ միասին      ։
Կոմերցիոն գնահատական
Rolling Stone-ը երգը նկարագրել է որպես «դասական Migos» ։ HotNewHipHop օնլայն ամսագիր երգին տվել է 5 հնարավորից 5 միավոր ( VERY HOTTTTT ) ։
Կիմ Սու Հյոն
Կիմ Սու Հյոն, կորեացի դերասան, երգիչ, հաղորդավար և մոդել։
Մանկություն և պատանեկություն
Կիմ Սու Հյոնը ծնվել է 1988 թվականի փետրվարի 16-ին Սեուլ քաղաքում՝ երաժիշտների ընտանիքում։ Կիմի մայրը դպրոցական տարիներին խրախուսում էր նրա՝ դերասանական վարպետության դասերի հաճախելը։ Նրա հայրը 1980-ական թվականներին հայտնի կորեացի ռոք երգիչ Կիմ Ջոն Հունն է՝ «Յոթ դելֆիններ» խմբի մենակատարը ։ Խորթ քույրը՝ Կիմ Ջու Նան, նույնպես երգչուհի է։ Զարմիկ Կիմ Հե Սոլը, որն առավել հայտնի է անունով, փոփ և հիփ հոփ կատարող է, պրոդյուսեր, երգերի հեղինակ։ Չնայած նման բազմակողմանի հարազատների առկայությանը, տղան մեծացել է ինտրովերտ։
2009 թվականին Սու Հյոնը ընդունվել է Սեուլում Չունանի անվան համալսարանը՝ «Թատրոնի և կինոի դերասանի» մասնագիտությամբ ։
Կարիերա
2009 թվականին ԿԻմ Սու Հյոնը խաղացել է «Worst Friends by Namkoong Sun» («Երդվյալ ընկերները») կարճամետրաժ ֆիլմում, որը Կորեայի արվեստի ազգային համալսարանի կողմից նկարահանված կարճամետրաժ ֆիլմերի փառատոնում «Լավագույն սոցիալական դրամա» անվանակարգում ստացել է մրցանակ։ Հենց նույն տարում նա նաև եղել է «Sonyeon Sonyeo Гайо Baekseo» շոուի հաղորդավար։
2011 թվականին Քիմ Սու Հյոնը ստացել է մեծ ճանաչում՝ դեռահասների համար նախատեսված «Համակված երազանքով» սերիալում խաղալով գեղջուկ տղայի դեր, որը պարզվում է, երաժշտական հանճար է ։ Չունենալով որևէ փորձ՝ երիտասարդ դերասանը երեք ամսվա ընթացքում JYP Entertainment գործակալությունում երգել և պարել է սովորել։ Սու Հյոնը երգել և պարել է սովորել օրվա մեջ մի քանի ժամ։ Նա մասնակցություն է ունեցել «Dreaming» և «Dream High» սերիալի երկու սաունդթրեքի ձայնագրություններին ։ Սերիալը բարձր վարկանիշներ է ստացել Կորեայում, նվաճել է մի քանի միջազգային մրցանակներ, այդ թվում՝ կորեական կինոյի պատմության մեջ առաջին անգամ առաջադրվել է Շվեյցարիայի հեռուստատեսության «Ոսկե վարդ» մրցանակին։ Սերիալի առաջին եթերաշրջանի ավարտից հետո արտիստը մասնակցել է համերգների և երաժշտական շոուների, խաղացել է էպիզոտիկ դեր երկրորդ եթերաշրջանի պիլոտային սերիայում։ Երկրորդ եթերաշրջանը էկրան է բարձրացել 2012 թվականին, բայց արդեն այլ դերասանական կազմով։
Նրա հայտնիությունը կտրուկ աճել է, երբ նա նկարահանվել է «Արևը Լուսնի գրկում» սերիալում, որի վարկանիշը եզրափակիչ էպիզոդոմ հասել է 42,2 %–ի ։ Դերասանը կրկին մասնակցել է սաունդթրեքի ձայնագրությանը՝ կատարելով «Only You» բալլադը, որը գլխավորել է երաժշտական չարտերը, ինչպես նաև ավելի ժամանակակից «Another Way» երգը։ Ավելի ուշ 2012 «Baeksang Arts Awards»-ում արժանացել է «Լավագույն դերասան» մրցանակին։ Նրա հաղթանակը թեժ քննարկել են, քանի որ նա ամենաերիտասարդ դերասանն էր առաջադրվածների շարքում։ «Ես շատ շնորհակալ եմ դրա համար, բայց ես այնպիսի զգացողություն ունեմ, որ ինձ շատ տնային աշխատանք են տվել։ Ես կաշխատեմ դառնալ լավագույն դերասանը, որպեսզի արժանի լինեմ այս մրցանակին» ։
«Արևը Լուսնի գրկում» դորամայի հետ միասին Սու Հյոնը սահմանել է նոր ռեկորդ՝ լինելով միաժամանակ 17 բրենդի գովազդային մոդել, այդ թվում՝ նոթբուքերի, ֆոտոխցիկների, կոստյումների, կոսմետիկայի, սպորտային հագուստի, սուրճի, պիցցայի, պաղպաղակի, ժելեի, զովացուցիչ ըմպելիքների, գարեջրի, հյուսվածքները փափկացնողների և այլնի։ Ըստ զվարճանքի ոլորտի ներկայացուցիչների՝ Սու Հյոնը ստացել է ավելի քան 6 մլրդ վոն (5,3 մլն դոլար) բացառիկ գործարքների համար («A» կատեգորիայի կորեացի հայտնի մարդկանց մեծ մասը վաստակում է 300 միլիոնից մինչև 350 միլիոն վոն)։
2012 թվականին Սու Հյոնը առաջնաելույթ է ունեցել մեծ էկրանին «Գողերը» ֆիլմում, որը մամուլում անվանում են «Օուշենի տասնմեկ ընկերները» ֆիլմի կորեական տարբերակը։ Նրա հերոսը՝ Չամպանոն, կորեական և չինական գողերի խմբավորման ամենաերիտասարդ անդամն է, որոնք միավորվել են Մակաո կազինոյից «Արևի արցունքի» ադամանդը գողանալու համար։ «Գողերը» ֆիլմը դարձել է կորեական կինոյի պատմության մեջ ամենահասութաբեր ֆիլմը ։
Կիմ Սու Հյոնը Կորեայում և արտասահմանում իր փառքի գագաթնակետին է հասել 2013 թվականին թողարկված «Աստղից մարդը» սերիալում նկարահանվելով, որը պատմում է այլ մոլորակից տղամարդու և երկրային կնոջ սիրո մասին ։ Հենց այդ նույն տարում Կիմ Սու Հյոն «Գաղտնի առաքելություն» առևտրային հաջողություն ունեցող ֆիլմում կատարել է լրտեսի դեր, որն ուներ ուրիշի մտքերը կարդալու ունակություն ։ Երկու տարի անց Կիմ Սու Հյոնը նկարահանվել է «Պրոդյուսերները» սերիալում, որի գլխավոր հերոսները դարձել են KBS հեռուստաընկերության աշխատակիցները։ Աշխատակիցների մի մասն աշխատում է ընկերությունում երկար տարիներ և միշտ չէ, որ պատրաստ է ընկալել երիտասարդ սերնդի գաղափարները։
Վերջին կինեմատոգրաֆիական աշխատանքը 2017 թվականին «Իրական» ֆիլմն է, որում Կիմ Սու Հյոնը միանգամից երկու դեր է կատարել ։ Նույն տարվա աշնանը Կիմ Սու Հյոնը բանակ է զորակոչվել 21 ամսով ։ Զորացրվել է 2019 թվականի հունիսի 1-ին ։
Ծանոթագրություններ
Կատեգորիա:Հարավկորեացի դերասաններ Կատեգորիա:Հարավկորեացի երգիչներ Կատեգորիա:Հարավկորեացի մոդելներ
Վահե Մխիթարյան
Վահե Արմենի Մխիթարյան, արցախյան 44-օրյա պատերազմի մասնակից ժամկետային զինծառայող, որը նահատակվել է 2020 թվականի հոկտեմբերի 30-ին Մարտունու շրջանի Մաճկալաշեն գյուղի պաշտպանության համար մղված մարտերի ժամանակ։ Հետմահու պարգևատրվել է «Մարտական ծառայություն» մեդալով։